Dogodek, povezan z zgodbo SunContract, bo potekal v sklopu širšega evropskega projekta, imenovanega Smart Villages. Tega eminentnega srečanja se bodo po napovedi udeležili predstavniki Evropske komisije in parlamenta, predstavniki slovenske vlade ter pomembni predstavniki s trga energetike.

Po besedah Roka Gornika iz družbe SunContract, njihovo podjetje v tej zgodbi nastopa kot eden izmed podpornih stebrov razvoja pametnih vasi prihodnosti, ki bodo mobilno povezane in energetsko samozadostne. Partnerji v projektu si želijo, da bi čim več krajev, kot je Bled, sodelovalo pri postavljanju trajnostnih in prodornih modelov razvoja podeželja. Želijo si, da bi na omenjenem dogodku lahko skupaj preverili možne potenciale prihodnjega sodelovanja.

Na bazi tehnologije podatkovnih blokov (blockchain)

Kako o tem projektu razmišljajo v družbi SunContract? Kot pojasnjujejo, je vizija projekta SunContract odprt energetski trg, ki podpira energetsko samozadostnost po celem svetu preko platforme za »Peer to Peer« trgovanje z električno energijo. Le-ta temelji na tehnologiji podatkovnih blokov (blockchain).

SunContract platforma daje moč nazaj posameznikom, ki lahko v svojem domu prosto kupujejo, prodajajo in trgujejo z elektriko. Po prepričanju predstavnikov družbe SunContract se lastniki domov lahko sedaj rešijo okov tradicionalnih monopolov v energetskem trgu, ki proizvajajo in upravljajo z omrežjem. Ta revolucionaren poslovni model posameznikom omogoča direktno izmenjavo elektrike s katero koli osebo. In to na preprost način, kot je prijava na spletno stran SunContract, kjer je na voljo izbira med različnimi vrstami storitev.

»SunContract platforma vam sedaj omogoča, da postanete prvič v življenju popolnoma energetsko neodvisni. Preko platforme lahko prosto kupujete elektriko, različne storitve ter produkte: sončne elektrarne, toplotne črpalke, IR panele in več. Prvič v življenju boste lahko vi določali, po kateri ceni želite kupiti ali prodati elektriko in prosto izberete osebo, s katero želite izmenjati energijo. Vse to omogoča blockchain technologija in transparentnost, ki jo le-ta prinaša. Že danes lahko začnete graditi samooskrbno, okolju prijazno in zeleno energetsko skupnost,« so prepričani v družbi Suncontract.

Več o tem na: suncontract.org